મેચ બાદ પત્રકારોએ પૂછેલા સવાલના જવાબમાં ધોનીએ ડીઆરએસનો મુદ્દો ઉઠાવ્યો હતો. બેઇલીના આઉટ થવાના સવાલ પર કેપ્ટન ધોનીએ કહ્યું, ”મને ડીઆરએસ પર ભરોસો નથી.” જ્યારે પત્રકારોએ ધોનીને પૂછ્યું કે શું ડીઆરએસ ન હોવાથી નુકસાન થયું? ત્યારે ધોનીએ એ બાબતે સંમતિ વ્યક્ત કરીને કહ્યું હતું, ”મેચનું પરિણામ બદલાઈ શક્યું હોત, પરંતુ એની સાથે જ અમે ઇચ્છીએ છીએ કે અમ્પાયર વધુમાં વધુ સાચા નિર્ણયો કરે. જો એ સમયે બેઇલી આઉટ થઈ ગયો હોત તો કદાચ અમે મેચ જીતી શક્યા હોત.” ઉલ્લેખનીય છે કે બીસીસીઆઇ ડીઆરએસનો વિરોધ કરતું રહ્યું છે, આથી ભારતની મેચોમાં આ સિસ્ટમ લાગુ નથી થતી.